OpenLLM-France/wikimedia huggingface dataset:
# Kutxa

    Artikulu hau altzariari buruzkoa da; beste esanahietarako, ikus «Kutxa (argipena)».
Kutxa, hegoaldean batzuetan kaxa, gai eta objektu mota zenbait gorde eta garraiatzeko zur, kartoi, plastiko edo beste materialez egina dagoen ontzi mota bat da, gehienetan estalki batez hornitua eta maiz prisma angeluzuzen formakoa. Egun, funtsezkoa da produktuak biltegiratu, garraiatu eta bezeroari produktua egoera onean eskaintzeko.

## Ikus, gainera

* Kutxa (altzaria)

## Kanpo estekak

* Datuak: Q188075
* Multimedia: Boxes / Q188075
* ↑ «Kutxa». Euskaltzaindiaren Hiztegia. (Noiz kontsultatua: 2022-10-02.)
# Kutxa-fluxu eraginkor

Finantza-kontabilitatean, kutxa-fluxu eraginkorra honela definitzen da: enpresa batek ezartzen dituen diru-sarreretatik sortzen duen eskudirua da, epe luzerako inbertsiora zuzendutako gastuak alde batera utziz.
Nazioarteko finantza informazioaren arauak aldiz, honela definitzen du kutxa-fluxu eraginkorra: eragiketetatik sortutako eskudirua zerga eta interes ordainduak kenduta; inbertsioagatik lortutako diru-sarrerak ordaindutako dibidenduak kendurik.
Eragiketetarik sortutako eskudirua kalkulatzeko, bezeroek sortutako eskudirua eta hornitzaileei ordaindutako eskudirua kalkulatu behar dira. Bi hauen arteko diferentziarekin eragiketetatik sortutako eskudirua lortzen da.
Bezeroek sortutako eskudirua:
Diru-sarrerak
- eragiketa komertzialen kobrantzen igoera edo murrizketa (1)
- inbertsioen diru-sarrerak
- Sarrera ez monetarioak edo/eta salmentekin erlazionatuak ez daudenak
Hornitzaile ordaindutako eskudirua:
Salmenta kostua – stock aldaketa = Ondasunen erosketak (2)
+ beste gastua
- eragiketa komertzialen zorren igoera edo murrizketa (1)
- kutxa-gastuek ez diren elementuak: amortizazioa, hornidurak, balio-galera, zorrak etab.
-finantzaketa gastuak
(1): Eragiketa komertzialak: hornitzaileen aktiboen aldaketak eta bezero kontuak Finantza kutxa-fluxuan jakinaraziko dira.
(2): Salmenten kostua: Stock kanpoko salmentak. Diru neutrala. Salmenten kostua – stock aldaketa = stock out – (stock out – stock In) = stock In = ondasun erosketa: cash out

## Kanpo estekak

* Datuak: Q460184
* Multimedia: Cash flow statement / Q460184
# Kutun (sineskeria)

    Artikulu hau talisman edo zinginarriari buruzkoa da; beste esanahietarako, ikus «Kutun (argipena)».
Kutuna edo zinginarria ustez botere babesleak eta izpiritualak dituen objektu bat da, talisman bat, kutunaren jabearentzat. Oparotasun handiagoaren, zorte onaren edo jabearentzako maitasunaren ideiez ere lagundurik doa. Gizakien sineskeriazko praktiken zati da.

## Etimologia euskaraz

Talismana izendatzeko euskarazko hitz hauek, berez, objektu zehatzak izendatzen dituzte.

### Kutun, arabierazko 'kutub'-etik

Kutuna joskintzako tresna da, jostorratzak gordetzeko kuxin txiki bat, eta hitza arabierazko 'kutub'-etik (كتب) dator (arabieraz, 'idazkiak'). Musulmanek lepoan zintzilik Koranetik ateratako pasarteak (idazkiak) zeramatzaten zorrotxo edo eskapulario batean. Idazkiok zoritxarretik babeserako ziren, eta oso maiteak ("kuttunak").
Gutun hitza ere jatorri berekoa da.

### Zinginarriak

Zinginarriak, berez, zorte onerako kutunak dira, baina ez edozein kutun, umeari esnerik falta ez dakion amak lepotik zintzilika jartzen dituenak bakarrik. Zinginak edo zingirinak izenekin, ugatz edo bularretako zenbait gaitz izendatzen dira, mastitis delakoa eta antzeko gaitzak, eta gaitz horiei aurre egiteko adurra duten kutunak dira zinginarriak.

## Erabilpena

Kutunak, gizateriaren objekturik zaharrenetakoak dira, gizakiak, kutunetan, bere atzetik zihoazen zorigaiztoekiko ihesbidea ikus baitzuen, zorigaizto horiek fisikoak, moralak edo izpiritualak izan. Lehenengo kutunak objektu naturalak ziren: harriak, tailaturiko zura edo kristal naturalak, bere kolore, forma edo bitxitasunagatik preziatuak zirenak.
Beranduago, ohiko erabilerako objektuak izatea erabaki zen, norbaiten jabetzakoak izateagatik edo gertaeraren baten zati izan zirelako. Gorde egiten ziren, nolabaiteko boterea zutela uste baitzen.
Gaur egun, kutun mordoa dago, komertzialak nahiz pertsonalak, pertsona bakoitzak, modu subjektiboan balioztatzen baitu objektua, eta garrantzi ezberdina lortzen dute. Kutuna daraman pertsonak, bere sinesmen edo fedeagatik beste pertsona batzuei hau kontatzea edo ez kontatzea erabaki dezake, eta bere atxekitasuna banatu.

## Kutunen adibideak

* Untxi hanka
* Ferra

### Euskal tradiziokoak

* Eguzki-lorea
* Kutuna (joskintzako tresna)
* Zinginarria (ikus gorago)

### Erliojozkoak

* Eskapularioa
* Talisman

## Kanpo estekak

* Datuak: Q131557
* Multimedia: Amulets / Q131557
* ↑ «kutun | Gaurko hitza» Gaurko hitza (Noiz kontsultatua: 2018-08-13).
* ↑ «Hiztegi Batu Oinarriduna» ww.euskaltzaindia.fr (Noiz kontsultatua: 2018-08-13).
# Kutuzov

Kutuzov (errusieraz: остров Кутузов) Ussuri ibaian dagoen uhartea da Txinako Herri Errepublikaren eta Errusiaren arteko mugan.

## Ezaugarriak

2004ean Txinak eta Errusiak sinatutako mugen akordioan zehaztu gabeko uhartea da. Antzinatik Txinaren jabetza, uharteak Daxitong dao izena zeukan. Japoniaren eraginpeko Manchukuoko gobernuak Sobietar Batasunari eman zion uhartearen gaineko kontrola. Sobietar Batasuna desagertzean ere, egoerak berdin jarraitu zuen.
Txinako Errepublikak ez du onartzen uharte honen eskualdaketa eta 1931etik aurrera egondako gehienak.

## Kanpo estekak

* (Ingelesez) Mugaren gatazkari buruzko albistea China Daily egunkarian.
* Datuak: Q248881
# Kutxa (argipena)

Kutxa izenak adiera eta erabilera zenbait ditu:
* kutxa, gauzak gordetzeko ontzi estalkidun laukizuzena
* kutxa, Euskal Herrian eta hainbat herrialdeetan ohikoa den zurezko altzaria;
* aurrezki kutxa, finantza entitate mota bat,
** Kutxa edo Gipuzkoa Donostia Kutxa, Gipuzkoako aurrezki kutxa,
** Kutxabank, 2012an Bilbao Bizkaia Kutxa, Gipuzkoa Donostia Kutxa eta Gasteiz Araba Kutxak sortutako bankua.
# Kent Taylor

Kent Taylor (Nashua, Iowa, 1906ko maiatzaren 11a - Woodland Hills, Los Angeles, 1987ko apirilaren 11a) aktore estatubatuarra izan zen.
Louis William Weiss izenarekin jaio zen, Iowa estatuko Nashua herrian. Kent Taylor, 110 pelikula baino gehiagotan agertu zen. 1930 eta 1940ko hamarkadetan, B generoko pelikulak egin zituen. Baina, bere aktore karrera luzean zehar, ospe handiko zine estudioentzako pelikulak ere egin zituen. Adibidez: I'm No Angel, Death Takes a Holiday, Payment on Demand eta Track the Man Down
1950ean, bere zine karrera gainbehera zihoanean eta telebistako ekoizpenak gorantz, Boston Blackie detektibe telesaileko 58 ataletan eta The Rough Riders telesaileko 39 ataletan parte hartu zuen paper protagonista batekin. Telebistarako beste lan batzuk, honako hauek dira: Tales of Wells Fargo, Bat Masterson, Peter Gunn eta Hawaiian Eye dira. Bere aktore karreraren azken urteetan, beldurrezko eta odolezko pelikuletan parte hartu zuen: Satan's Sadists, Blood of Ghastly Horror, Angels' Wild Women eta I Spit on Your Corpse.
Kent Taylor, Los Angelesen lurperatua dago, Westwood Village Memorial Park Hilerrian

## Bitxikeriak

Jerry Siegel eta Joe Schusterrek, Supermanen Lurreko beste izaerari izena emateko erabili zuten aktore honen izena.
* Datuak: Q930598
* Multimedia: Kent Taylor / Q930598
# Kent konderria (Maryland)

Kent konderria (ingelesez: Kent County) Marylandko konderri bat da, Ameriketako Estatu Batuetan. Hiriburua Ellicott City da. 2010eko zentsuaren arabera 20.197 biztanle zituen, Kent kilometro koadroko azaleran.

## Geografia

Kent konderriak 1.070,82 kilometro koadro ditu. Horietatik 353,31 ura dira. Beste 717,51 lurra dira. Biztanleria dentsitatea 18,86 da.

## Demografia

2010eko zentsoan bizi ziren 20.197 pertsonetatik 16.690 txuriak edo hispanoak dira. Horietatik hispano edo latino kategorian 907 dira. 3.003 beltzak edo afroamerikarrak. 23 amerikar natiboak ziren eta 3 Hawaii edo Pazifikoko irletako natiboak. 157 asiarrak ziren. Bestelako arraza bat kategorian 18 biztanle daude. Bukatzeko euren burua arraza bat baino gehiagotan 303 pertsonek kokatzen zuten.

### Biztanleria piramidea
## Kanpo estekak

* Datuak: Q494228
* Multimedia: Kent County, Maryland / Q494228
# Kent (argipena)

Kent hitzak honako lekuak izan daitezte:

## Ingalaterra

* Kent konterria.
* Kent Erresuma, Erdi Aroko erresumaren izena.

## Kanada

* Kent: Britainiar Kolunbiako udalerria.
* Kentville: Eskozia Berriko hiria.

## Ameriketako Estatu Batuak

* Kenteko konderria: Delawaren.
* Kenteko konderria: Marylanden.
* Kenteko konderria: Michiganen.
* Kenteko konderria: Rhode Islanden.
* Kenteko konderria: Texasen.
* Kent: Connecticuten.
* Kent: Floridan.
* Kent: Iowan.
* Kent: Illinoisen.
* Kent: Minesotan.
* Kent: New Yorkeko estatuan.
* Kent: Ohion.
* Kent: Oregonen.
* Kent: Texasen.
* Kent: Washingtongo estatuan.
* Kent Hiria: Michiganen.
* Fort Kent: Mainen.
# Kent Acres (Delaware)

Kent Acres Ameriketako Estatu Batuetako erroldak esleitutako leku bat da. Kent konderrian dago, Delaware estatuan. 2.144 biztanle ditu, 2,341731 kilometro koadroko azaleran banatuta.

## Ikus, gainera

* Kent konderria

## Kanpo estekak

* Datuak: Q756293
# Kent Estatuko Unibertsitatea

    Ez nahasi britainiar Kenteko Unibertsitatearekin.
Kent Estatuko Unibertsitatea (ingelesez: Kent State University, Kent State edo KSU ere deitua) Estatu Batuetako unibertsitate publiko handienetako bat da, eta Ohioko estatuko bigarren handiena. Tradizio luze baten oinordekoa, Ohioko unibertsitaterik zaharrenetako bat da, KSUk bere onena eskaintzen dio bere komunitatearen zerbitzurako irakaskuntzaren eta ikerketen bikaintasunari.

## Historia

1910ean sortua, Kent Estatuko Unibertsitatea izen bereko hirian dago, Ohion, Estatu Batuetan, Clevelandetik 60 km ingurura, Akronetik 20 km ipar-ekialdera eta Youngstownetik 50 km ipar-ekialdera. 34.000 ikasle baino gehiago ditu bere zortzi campusetan banatuta. Kent Estatuko Unibertsitatea estatuko enplegu-sortzaile handienetako bat da.
Kenteko Unibertsitatea nazioarteko arretaren jomuga izan zen 1970eko maiatzaren 4an, Ohioko Guardia Nazionalak campusa inbaditu eta bere lau ikasle tiroz hil zituenean, bederatzi gehiago zaurituz. Hainbat egunetako protestaldien ondoren, ikasleek Vietnamgo Gerran Kanputxeako inbasioaren aurka borrokatu zuten. Guardia Kentera deitua izan zen campusean eta kanpoan izandako protesten ondoren; gertaera bortitzak eta istiluak izan ziren hiriaren erdialdean. Halaber, Indar Armatuen programa bati lotutako eraikin bat erre zen, Estatu Batuetako unibertsitarioentzat.

## Erreferentziak

* ↑ (Ingelesez) Center for Postsecondary Education. Carnegie Classifications Institution Lookup. .
* ↑ (Ingelesez) Lang, John. (2000-5-4). The day the Vietnam War came home. Scripps Howard News service.

## Kanpo estekak

* Datuak: Q1473615
* Multimedia: Kent State University / Q1473615
# Kent City (Michigan)

Kent City Michigango hiri bat da. Kent konderrian kokatua dago. 2010ean 1.057 biztanle zituen, 3,42 kilometro koadrotan banatuta.

## Ikus, gainera

* Kent konderria

## Kanpo estekak

* Datuak: Q2773047
* Multimedia: Kent City, Michigan / Q2773047
# Kent Narrows (Maryland)

Kent Narrows Ameriketako Estatu Batuetako erroldak esleitutako leku bat da. Queen Anne's konderrian kokatuta dago, Maryland estatuan. 612 biztanle ditu, 8,33489 kilometro koadroko azaleran banatuta.

## Ikus, gainera

* Queen Anne's konderria

## Kanpo estekak

* Datuak: Q754700
* Multimedia: Kent Narrows, Maryland / Q754700
# Kent Erresuma

Kent Erresuma Ingalaterrako hegoekialdean Erdi Aroa existitu zen erresuma izan zen. V. mendearen bukaera aldean hainbat taldek erromatarrak bota zituztenean sortuta. Heptarkia izeneko garaian erresuma garrantzitsua izan zen, nahiz eta Kentek zituen ezaugarri berezi batzuek besteengandik pixka bat urruntzen zuten. Zazpi erreinu horietatik sortzen lehena izan zen eta nahiko modu baketsuan egin zuen, batez ere bere aldameneko erresumenik alderatuta. Euren artean kristautasuna onartu zuen lehenengo erresuma izan zen eta bi apezpiku izan zituen. Saxoi eta angloek sortu bazuten ere britoniar nahiko zituen eta herri horren izena hartu zuen, kantiakoak.

## Kanpo estekak

* Datuak: Q328818
* Multimedia: Kingdom of Kent / Q328818
# Kent konderria (Delaware)

Kenteko konderria ingelesez Kent County, Delawareko estatuan dagoen hiru konderrietako bat da. 2000. urtean 126.697 biztanle iguru zituen konderri osoak.
Konderriko hiriburua Dover da.

## Kanpo estekak

* Datuak: Q128137
* Multimedia: Kent County, Delaware / Q128137
# Kommen

Kommen Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 307 biztanle zituen 2,82 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q565849
* Multimedia: Kommen / Q565849
# Kommutadore (elektrizitatea)

Instalazio elektriko batean, kommutadorea edo kommutagailua gailu elektriko edo elektroniko bat da, elektroien bidea aldatzea ahalbidetzen duena.

## Ikus, gainera

* Etengailu

## Kanpo estekak

* Datuak: Q286083
* Multimedia: Multiway switching diagrams / Q286083
# Komo (ibaia)

Komo erdialdeko Afrikako ibaia da. Ekuatore Ginean, Woleu-Ntem ordokian, bere arro gehiena Gabonen dago. 230 km-ko luzera du eta Mbeya ibaiadar nagusia.

## Geografia

Ekuatore Ginean jaiotzen da, Woleu-Ntem goi-ordokiaren hego-mendebaldean. Hala ere, arroaren zati handi bat Gabon barnean dago. Komo ibaiaren ibaiadar handiena Mbei ibaia da (M'bei, Mbeya eta baita Mbé ere). Ur-jauziek, hala nola Tchimbele eta Kinguélékoek, Mbei ibaian sortzen dituzten hesi geologikoek asaldatzen dute haren ibilbidea. Azken ibai horretan, Kingueleko urtegiak eta Tchimbeleko urtegiak Librevillen, herrialdeko hiriburuan, kontsumitzen den energia elektrikoaren zati handi bat sortzen dute. Bere bokalea Gabongo estuarioan dago.

## Erreferentziak

* ↑ (Ingelesez) «African Exclusive Tours» Gabon Safari Tours.
* ↑ (Ingelesez) Gabon 2010-11. Petit-futé country guide, 150 or..

## Kanpo estekak

* Datuak: Q2602162
* Multimedia: Komo (river) / Q2602162
# Kommissar Rex

Kommissar Rex edo Il commissario Rex Peter Hajek eta Peter Moserrek sortutako austro-italiar polizia-telesaila da. 1994 eta 2004 artean ORFen eta 2008 eta 2015 artean RAIn emanda, Euskal Herrian gaztelaniaz eman zuten ETB 2an eta frantsesez France 2an.

## Sinopsia

Oharra: Atal honek istorio osoa edo amaiera argitzen du.
Rex izeneko alemaniar artzain txakurrak Vienako Kriminalpolizei-ri laguntzen dio krimenen ikerketetan. 2008tik aurrera Erroman girotuta zegoen.

## Pertsonaiak

* Santo Von Haus Zieglmayer (Rex)
* Rhett Butler (Rex)
* Henry (Rex)
* Tobias Moretti (Richard Moser)
* Gedeon Burkhard (Alexander Brandtner)
* Alexander Pschill (Marc Hoffmann)
* Kaspar Capparoni (Lorenzo Fabbri)
* Ettore Bassi (Davide Rivera)
* Karl Markovics (Ernst Stockinger)
* Heinz Weixelbraun (Christian Böck)
* Elke Winkens (Niki Herzog)
* Wolf Bachofner (Peter Höllerer)
* Martin Weinek (Fritz Kunz)
* Denise Zich (Erika Hedl)
* Gerhard Zemann(Dr. Leo Graf)
* Fritz Muliar (Max Koch)
* Francesco Arca (Marcos Terzani)
* Domenico Fortunato (Alberto Monterosso)
* Pilar Abella (Katia Martelli)
* Augusto Zucchi (Philip Gori)
* Fabio Ferri (Giandomenico Morini)

## Kanpo estekak

* Datuak: Q500032
# Komkovita

Komkovita silikato motako minerala da.

## Ezaugarriak

Komkovita silikato mineralaren formula kimikoa hau da: ${\ce {BaZr[Si3O9] * 3H2O}}$. trigonal*]]ren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Komkovite: Mineral information, data and localities.» www.mindat.org (Noiz kontsultatua: 12-05-2019).
# Komodo

    Artikulu hau enperadoreari buruzkoa da; uhartea gaitzat duena beste hau da: «Komodo (uhartea)»
Marko Aurelio Komodo Antonino (latinez: Marcus Aurelius Commodus Antoninus; 161eko abuztuaren 31 – 192ko abenduaren 31) erromatar enperadorea izan zen, 180tik hil zen arte. Enperadore txarrenetakotzat jotzen zaio, Bost Enperadore Onetako garaiari amaiera eman ziolako

## Estreinako urteak

Komodo Marko Aurelio ospetsu eta arrakastatsuaren semea zen. Antonino izeneko bikia izan zuen, baina lau urte zituela hil zen. Arrebak, Luzilak, haren kontrako konspirazioan parte hartu zuen.
Aitak 177an izendatu zuen enperadore, eta bizirik ziraun bitartean biek izan zuten boterea. 180an, Marko Aurelio hil zenean, enperadore bakarra bilakatu zen.
Marko Aurelio bihotz onekoa eta eskuzabala bazen ere, Komodok justu kontrako ezaugarriak zituen. Erotzat jo ohi zaio Komodori, gehiegikerian bizi baitzen bizitza osoan.

## Agintean

Markomaniarrekin hitzarmen kaskar bat sinatzeak hasiera eman zion agintaldiari. Germaniarren kontra gogor aritu zen boterean zegoela. Garaipen txikiak lortu arren, Senatuari garaipen-ospakizuna eskatzen zion.
Komodo ahalmen fisikoaz harro-harro zegoen. Aitaren gustu filosofikoak mesprezatzen zituen. Estatuetan Herkules bezala agertzea oso atsegin zuen, eta nonahi eraikitzen zituen. Heroiarekin parekatzeko, piztien kontra borrokatzen zuen zirkuetan. Gladiatoreen arteko lehiak ere begikoak zituenez, gladiatorez mozorrotuta behin baino gehiagotan borrokatu zuen. Eskandalugarritzat hartzen zen enperadorearen jokabide hori.
Jainkoa balitz bezala gurtzeko eskatu zuen Komodok, 300 emakumetako harena zuen bitartean. Estatuetako arazoak baztertzen zituen, laguntzaileen esku utziz. Iturri batzuek dioenez arrebarekin intzestu-harremanak ere bazituen.
190ean Erromako zati bat erre zen, eta Komodok hiri birfundatzeko aukera hartu zuen. Colonia Commodiana izena eman zion. Hilabeteek ere Komodo ohoretzeko izen berriak jaso zituzten: Lucius, Aelius, Aurelius, Commodus, Augustus, Herculeus, Romanus, Exsuperatorius, Amazonius, Invictus, Felix eta Pius. Senatuarena Komodioren Zorioneko Senatua eta armadarena Komodioren Armada izatera igaro ziren.

## Heriotza

Urte bat beranduago, Nartziso borrokalariak ito zuen Komodo baino bat hartzen ari zela. Senatuak, orduan, damnatio memoriae onartu zuen eta jatorrizko izenak berreskuratu zituen.
Hala ere, Septimio Severo enperadoreak, Marko Aurelioren familiaren babesa bereganatzeko nahian, Komodoren irudi publikoa berreskuratu zuen, eta Senatua jainko izendatzera behartu zuen.
* Datuak: Q1434
* Multimedia: Commodus / Q1434
# Komodo (uhartea)

Komodo Indonesiako uharte bat da, Sondako Uharte Txikiak izeneko uhartedian dagoena. Ospetsua da Komodoko dragoiak bertan bizitzeagatik. Administratiboki Nusa Tenggara Timur probintziaren administraziopean dago.

## Geografia

Komodo mendebaldean duen Sumbawa uhartea eta ekialdean duen Flores uhartearen artean dago. 280 kilometro karratuko azalera du.
Uhartea Ozeano Bareko Suzko Eraztunaren zati da, eta, beraz, jatorri bolkanikoa du. Bertako tontorrik handiena Satalibo mendia (Gunung Satalibo) da, 735 metrokoa.
Klima altuera eta montzoien araberakoa da. Kostalde zatiak nahiko lehorrak dira, mendi tontor eta alboak baso erditropikalez estalita dauden bitartean. Urte osoan hezetasun konstantea mantentzen duten garaierazko basoguneez gain, gainontzeko uharteak 8 hilabeteko urtaro lehor bat du eta urtaroko montzoi-euri indartsuak jasotzen ditu. Azarotik martxora mendebaldeko haizeak jotzen du, eta apiriletik urrira ekialdeko haize lehorrak.
Bertako herri nagusiena Komodo herria da, uhartearen ekialdeko kostaldean, bertako biztanleak arrantzatik eta Komodoko Parke Nazionalarekin lotutako aktibitateetatik bizi direlarik. Bertako biztanleria 30 biztanle ingurukoa zen 1928an, baina eskualdeko beste uharte batzuetako immigrazioari esker 1169 biztanlera iritsi zen 1999an. Uharteko gainontzeko biztanleak uhartearen kostaldean zehar sakabanatutako herrixka gutxi batzuetan banatuta daude.

## Biztanleak

Uharteko biztanleak, gaur egun 2000 inguru direnak, Sumbawatik, Floresetik eta Sulawesi hegoaldetik datoz. Sulawesiko biztanleak Sku Bajau eta Bugis etnietakoak dira. Komodoko jatorrizko biztanleak Ata Modoak dira, beste uharte batzuetako etorkinekin eta uhartera erbesteratuak izan ziren presoekin nahastu zirenak. Biztanleriaren gehiengoa musulmana da, eta gutxiengo kristau eta hindu bat dago.

## Ekologia eta turismoa

Komodok eta gertu dituen Rinca, Gili Damasi, Gili Motang eta Padar uharteek, 1980tik Komodoko Parke Nazionala osatzen dute. Flores uharteko zatiren batzuekin batera, Parke hau da Komodoko dragoiaren habitat natural bakarra, animalia bakarra, gune hau UNESCOk Gizateriaren Ondarearen zerrendan sartzea justifikatu duena. Gainera, uhartea toki ospetsua da urpekarien artean.

## Kanpo estekak

* Datuak: Q107640
* Multimedia: Komodo (island) / Q107640
# Komjatná

Komjatná Eslovakiako udalerri bat da, Ružomberokeko barrutian kokatuta. 14,54 km²ko azalera du eta 1503 biztanle 2017ko datuen arabera.

## Historia

Idatzizko lehen aipamena 1330. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q630432
* Multimedia: Komjatná / Q630432
# Kommozio osteko nahasmendu

    Ohar medikoa Oharra: Wikipediak ez du aholku medikorik ematen
Kommozio osteko nahasmendua garuneko kommozio sendoa izan ondorengo nahasmendua da; kommozioa eragin duen traumatismo kranioentzefalikoaren ondorioz, ezagutza-mailako eskasiak eta sintoma neurologiko eta portaerazko batzuk agertzen dira. Horretarako sintomak hiru hilabete baino gehiago iraun behar dira.

## Erreferentziak

* ↑ Euskalterm: [Psikiatria Hiztegia] [2017]
* ↑ McHugh T, Laforce R, Gallagher P, Quinn S, Diggle P, Buchanan L. (2006). «Natural history of the long-term cognitive, affective, and physical sequelae of a minor traumatic brain injury» Brain and Cognition 60 (2): 209–11. doi:10.1016/j.bandc.2004.09.018. PMID 16646125..

## Kanpo estekak

* Datuak: Q2581333
# Komoda

Komoda edo tiradera-altzaria tiradera zabalak dituen mahai baten antzeko altzaria da; gehienetan arropa edo hainbat gauza gordetzekoa dena. Haren jatorria Frantzian dago, XVII. mendearen bukaeran, eta "commode" izenarekin (tiraderak dituen altzari eskuragarria, ateen bidez irekitzen dena) 1708tik dokumentatuta dago, aristokraziaren eta burgesia dirudunaren altzarietan nonahikoa.

## Kanpo estekak

* Datuak: Q622360
* Multimedia: Commodes / Q622360
# Kim Kyung-wook

Kim Kyung-wook (Yeoju, 1970eko apirilaren 18a) arkularia da. Hego Korea ordezkatu zuen 1996ko Udako Olinpiar Jokoetan.

## Erreferentziak

* ↑ Kim Gyeong-Uk
* ↑ Kyung-Wook KIM

## Kanpo estekak

* Datuak: Q490803
# Kim Manning

Kimberley Fiona Manning (Kalifornia, 1960ko maiatzaren 7a), Kim Manning izenez ere ezaguna, jatorri estatubatuarreko espainiar aurkezle, aktore eta dantzari bat da, bere ibilbide artistikoa Espainian garatu duena.

## Filmografia
### Filmak

| Urtea | Telesaila | Pertsonaia | Oharrak |
| 1998 | Spanish Fly | Estatubatuar emakumea | |
| 2000 | One of The Hollywood Ten | Irakaslea | |
| 2001 | 'Sleeping Beauties | Rebecca | |
| 2006 | La Cubana 25 anys | Hainbat pertsonaia | Telebistako filma |
| 2006 | The Cheetah Girls 2 | Lola | Telebistako filma |

### Telesailak

| Urteak | Telesaila | Pertsonaia | Oharrak |
| 1992-1995 | Farmacia de guardia | Alice | |
| 1998-2001 | Manos a la obra | Tania | 130 ataletan |
| 2003 | London Street | Robinson andereñoa | 4 ataletan |

## Kanpo estekak

* Datuak: Q5959737
* Multimedia: Kim Manning / Q5959737